Япэ увыпIэу тIу
Иджыблагъэ Ереван (Армение) щекIуэкIащ тхэквондомкIэ европэ зэпеуэ. Къэбэрдей-Балъкъэрым щыщу абы хэтащ икIи япэ увыпIэу тIу къыщихьащ Урысей Лъэпкъ гвардием КъБР-м щиIэ къудамэм и лэжьакIуэ Щоджэн Мурат.
Зэхьэзэхуэм кърихьэлIат къэрал 12-м къикIа спорт- смен 400-м щIигъу. Япэ унэтIыныгъэмкIэ — пхъэбгъу зэпыудынымкIэ — ди щIалэм дыщэ медалыр къихьащ, къыкIэлъыкIуэу, бгырыпх фIыцIэ зиIэ бэнакIуэхэм я зэхьэзэхуэми япэ увыпIэр щиубыдащ. Щоджэным хигъэщIащ Германиеми, Польшэми, ди къэралми щыщ спортсмен лъэрызехьэхэр.
Зэхьэзэхуэм хэта гуп 12-м я деж япэ увыпIэр къыщахьащ УФ-м и икIахэм.
— Урысей Лъэпкъ гвардием и лэжьакIуэхэм ди щIыхьыр дунейпсо утыкум зэрыщахъумэр уи гуапэ мыхъуу къанэркъым. Апхуэдэ щIалэ жыджэрхэм дропагэ, абыхэм ди щхьэр лъагэу дагъэIэт, ахэр щапхъэ зытрахым хуэдэщ, — жиIащ Урысей гвардием КъБР-м щиIэ къудамэм и унафэщI, полковник Щоджэн Къадыр.
Фырэ Анфисэ.
